Kalle Küttis

Kalle Küttis (sündinud 14. märtsil 1950 Kohtla-Järvel) on Eesti haridustegelane. 

Ta on lõpetanud Kohtla-Järve 1. Keskkooli ja 1973. aastal Tartu Riikliku Ülikooli füüsilise geograafia erialal (uurimisteema oli Ida-Virumaa tehnogeensed maastikud). Hiljem on ta õppinud Tartu Ülikoolis psühholoogiat ning 2003. aastal kaitsnud seal koolikorralduse alal magistritöö ja saanud magistrikraadi. 

Ta on töötanud Mustla Keskkoolis õpetaja ja direktorina, Viljandi maavalitsuse haridusosakonna juhatajana ning Viljandi maavanemana (2004–2009). Ta on Viljandi Haigla nõukogu liige ja Tiigrihüppe Sihtasutuse nõukogu esimees.

Aprillist 2009 oli ta Haridus- ja Teadusministeeriumi üld- ja kutsehariduse asekantsler."Kalle Küttis alustas tööd Haridus- ja Teadusministeeriumis" Haridus- ja Teadusministeerium, 13. aprill 2009. 2013. aastast töötas ta samas ministeeriumis koolivõrgu juhina ning keskendus riigigümnaasiumide projektile.Kalle Küttis keskendub koolivõrgu korrastamisele ja arendamisele Haridus- ja Teadusministeeriumi koduleht. 24.04.2013.

Alates 2022. aastast on ta Eesti Vabade ja Tunnustatud Vabamüürlaste Suurlooži suurmeister.

Tunnustus
2005 Valgetähe IV klassi teenetemärk

Viited

Kategooria:Viljandi maakonna koolijuhid
Kategooria:Eesti vabamüürlased
Kategooria:Tartu Ülikooli bioloogia-geograafiateaduskonna vilistlased
Kategooria:Viljandi maavanemad
Kategooria:Valgetähe IV klassi teenetemärgi kavalerid
Kategooria:Sündinud 1950